08.April 2020

I henhold til § 37, stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut.

**Spørgsmål til Naalakkersuisut:**

1. **Hvordan vil Naalakkersuisut finansiere den hjælpepakke på 257 mio. kr., som Naalakkersuisut sammen med arbejdsmarkedets parter har udformet?**
2. **Vurderer Naalakkersuisut at der vil være behov for yderligere midler den dem der indtil nu er afsat via hjælpepakken?**
3. **Såfremt det vil vise sig, at hjælpepakken ikke er tilstrækkelig, agter Naalakkersuisut at tilpasse pakken til det reelle behov?**
4. **Agter man at hente midler fra den historisk store bevilling, nemlig lufthavnspakken til at finansiere hjælpepakken?**
5. **Hvilke konsekvenser vil hændelserne der sker nu få på den historisk store bevilling, nemlig lufthavnspakken?**
6. **Kan kommunerne opfylde deres pligt i den historisk store bevilling, hvor kommunerne eksempelvis har ansvaret for at anlægge veje i forbindelse med disse byggerier?**
7. **Hvilke konsekvenser vil coronaepidemien få i den forventede nedgang på turismen:**
8. **Hos Landskassen?**
9. **På landets arbejdspladser som helt eller delvist servicerer turismen, eks. Air Greenland?**
10. **Hos erhvervslivet her i landet samt turismeerhvervene?**
11. **Hvilke andre konsekvenser vil coronaepidemien få for andre erhverv?**
12. **Har landets erhvervsliv oplyst deres likviditetsbehov i forbindelse med coronaepidemien?**
13. **Forventer Naalakkersuisut at landets erhvervsliv vil få behov for at få styrket deres likvide midler under coronaepidemien?**
14. **Hvis ja, hvilke virksomheder drejer det sig om?**
15. **Hvor meget forventes brugt?**
16. **Hvilke konsekvenser vil dette få for Landskassens likviditet?**
17. **Har Naalakkersuisut andre relevante oplysninger om denne ekstraordinære hændelse som nu finder sted?**

(Medlem af Inatsisartut Aqqa Samuelsen, Inuit Ataqatigiit)

**Begrundelse:**

Coronaepidemien som nu hærger hele verden har sundhedsmæssige konsekvenser for folk og for deres dagligdag og endvidere har ramt økonomierne særdeles hårdt. Sagkundskaben har understreget, at vi i den kommende tid vil mærke de sundhedsmæssige og økonomiske konsekvenser.

Servicevirksomheder, som for eksempel turismeaktører vil blive hårdest ramt. De konsekvenser vi i dag allerede kan mærke er, at der i hele verden er stor tilbagegang på passagerbefordringen. Det er også blevet bevist, at også mærkes hos vores turismevirksomheder. Fagkundskaben har forudset, at disse forhold vil være gældende i en årrække, hvorfor rettidig omhu er yderst nødvendig.

Disse hårdt ramte virksomheder skal på kort sigt få tilført hjælp. Dette for at sikre arbejdspladser samt for at forhindre konkurser. Og disse kræver midler. Allerede vedtagne bevillinger skal genovervejes og endda udskydes. Ligeledes skal coronaepidemiens konsekvenser for allerede bevilgede projekter overvejes.

Da de rejste spørgsmål er af central betydning for samfundet, søger jeg om at modtage svar inden for 10 arbejdsdage.